इंडोनेशिया
इंडोनेशिया गणराज्य (दीपांतर (दीपान्तर) गणराज्य) दक्षिण पूर्व एशिया और ओशिनिया में स्थित एक विशाल देश है। जिसकी राजधानी जकर्ता से (कालिमन्तन ) नूसन्तारा हो गयी है एवं यह 17,508 द्वीपों वाले इस देश की जनसंख्या लगभग 27 करोड़ है, यह दुनिया का चौथा सबसे अधिक आबादी और दुनिया में सबसे बड़ी मुस्लिम आबादी वाला देश है। देश की राजधानी जकार्ता है। देश की जमीनी सीमा पापुआ न्यू गिनी, पूर्वी तिमोर और मलेशिया के साथ मिलती है, जबकि अन्य पड़ोसी देशों सिंगापुर, फिलीपींस, ऑस्ट्रेलिया और भारत का अंडमान और निकोबार द्वीप समूह क्षेत्र शामिल है।
बैफ़िन द्वीप
बैफ़िन द्वीप (Baffin Island), जिसे स्थानीय इनुक्तितुत भाषा में क़िकिक़्तालुक (ᕿᑭᖅᑖᓗᒃ) कहा जाता है, कनाडा का सबसे बड़ा और विश्व का पाँचवा सबसे बड़ा द्वीप है। प्रशासनिक रूप से यह नूनावूत राज्यक्षेत्र का भाग है और उस क्षेत्र की राजधानी इक़ैलुइत (ᐃᖃᓗᐃᑦ) इसी द्वीप पर स्थित है। इसका क्षेत्रफल 5,07,451 वर्ग किमी है, जो लगभग भारत के उत्तर प्रदेश और मध्य प्रदेश राज्यों का मिलाकर क्षेत्रफल के बराबर है। इस द्वीप पर सन् 2007 में केवल 11,000 लोग रह रहे थे।